**Ingyenes bölcsődei és óvodai étkezés**

**Tisztelt Szülők!**

**A gyermekétkeztetésben 100 %-os normatív kedvezményére jogosultak köre bölcsődei ellátás** vagy **óvodai nevelés esetén az alábbiak szerint alakul:**

**Kedvezményre jogosultság oka**

**Jogosultság igazolásának módja, a mellékelt nyilatkozat kitöltése mellett**

1. Rendszeres gyermekvédelmi kedvezményben részesülő

*Három hónapnál nem régebbi, a kedvezményre jogosító határozat másolata*

2. Tartósan beteg vagy fogyatékos gyermek, vagy aki olyan családban él, ahol tartósan beteg vagy fogyatékos gyermeket nevelnek

*Három hónapnál nem régebbi, magasabb összegű családi pótlék megállapításáról szóló határozat, vagy kártya formátumú hatósági bizonyítvány, illetve tartós betegség esetén szakorvosi igazolás, fogyatékosság esetén a szakértői és rehabilitációs bizottság szakvéleménye másolata.  
Több gyermek esetén ugyanabba az intézménybe családonként egy igazolás benyújtása elegendő*

3. Három vagy többgyermekes családban él

*A szülő nyilatkozata.*

4. Olyan családban él, amelyben az egy főre jutó havi jövedelem összege nem haladja meg a nettó minimálbér 130%-át, a 2024. évben a 230 649 Ft-ot

*A szülő nyilatkozata.*

|  |
| --- |
|  |

**A gyermekétkeztetésben 100 %-os normatív kedvezményére jogosultak köre iskolába járók esetén az alábbiak szerint alakul:**

**Kedvezményre jogosultság oka**

**Jogosultság igazolásának módja, a mellékelt nyilatkozat kitöltése mellett**

1. Rendszeres gyermekvédelmi kedvezményben részesülő 1-8 évfolyamos nappali rendszerű iskolai oktatásban részt vevő tanuló

*Három hónapnál nem régebbi, a kedvezményre jogosító határozat másolata*

2. 1-8 osztályos vagy a feletti nappali rendszerű iskolai oktatásban részt vevő, nevelésbe vett, vagy utógondozói ellátásban részesülő tanuló

*Határozat másolata*

|  |
| --- |
|  |

**A gyermekétkeztetésben 50 %-os normatív kedvezményére jogosultak köre iskolába járók esetén az alábbiak szerint alakul:**

**Kedvezményre jogosultság oka**

**Jogosultság igazolásának módja, a mellékelt nyilatkozat kitöltése mellett**

1. Rendszeres gyermekvédelmi kedvezményben részesülő 1-8 évfolyam feletti nappali rendszerű iskolai oktatásban részt vevő tanuló

*Három hónapnál nem régebbi, a kedvezményre jogosító határozat másolata*

2. Három vagy többgyermekes családban élő,1-8 évfolyamos vagy a feletti nappali rendszerű iskolai oktatásban részt vevő, tanuló

*A szülő nyilatkozata.*

3. 1-8 osztályos vagy a feletti nappali rendszerű iskolai oktatásban részt vevő, tartósan beteg vagy fogyatékos gyermek

*Három hónapnál nem régebbi, magasabb összegű családi pótlék megállapításáról szóló határozat, vagy kártya formátumú hatósági bizonyítvány, illetve tartós betegség esetén szakorvosi igazolás, fogyatékosság esetén a szakértői és rehabilitációs bizottság szakvéleménye másolata.  
Családonként egy igazolás benyújtása elég ugyanabba az intézménybe*

|  |
| --- |
|  |

**Amennyiben bármilyen kedvezményre jogosult, a kerületi óvodákban, bölcsődékben, és iskolák esetében a Kerületgazda Szolgáltató Szervezetnél, vagy az oldalról letölthető részletes tájékoztatóval ellátott nyilatkozatot minden esetben töltse ki és adja le gyermeke intézményében.**Ha a tájékoztató elolvasása után további kérdése lenne, keresse gyermeke óvodáját vagy bölcsődéjét, vagy a Kerületgazda Szolgáltató Szervezetet.